கேள்வி: பொற்சிலை - கதைச் சுருக்கம் என்பது என்ன?
பதில்: செருப்பு தைக்கும் ஒரு ஏழைத் தொழிலாளியின் மகள் பொற்சிலை. தாழ்ந்த ஜாதியில்பிறந்துவிட்டோம் என்று, அவளுக்கே தெரியும் - இருந்தாலும் அவள் இதயம் அதை நினைக்கவில்லை. இவள் ஒரு ரத்தின வியாபாரியின் மகனை விரும்புகிறாள்! பெரிய கோடீஸ்வரன் மகனான அவரைக் கணவராக அடைய வேண்டும் என்று ஆசைப்படுகிறாள்! எத்தனையோ ஏற்ற தாழ்வுகள். மலைக்கும் மடுவிற்கும் உள்ள வித்தியாசம். அவனை நினைப்பதற்கே தகுதி இல்லை. அவள் இருப்பதோ சேரியில் குடிசை. “அவன்” வாழ்வதோ பெரிய மாளிகையில். இவளோ சமுதாய விரோதிகளால் பிரிக்கப்பட்ட தாழ்ந்தகுலம். அவனோ மக்களால் கை கூப்பி வணங்கும் உயர்ந்தகுலம். இன்னும் எத்தனையோ ஏற்ற தாழ்வுகள். அத்தனையையும் மறந்து, பொற்சிலை தன் இதயத்தில் அவனையே நினைக்கிறாள். அவளது எண்ணப்படியே அவனை மணக்கிறாள். கணவனாக கரம்பிடிக்கிறாள். இது எப்படி முடிந்தது என்பது கதை.